బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
Gold Price: మరోసారి తగ్గిన బంగారం ధరలు
రూపాయితో పోలిస్తే డాలరు విలువ క్షీణించడం, యూఎస్‌ ఫెడ్‌ సమావేశం, స్థానికంగా డిమాండ్ తగ్గడం బంగారం ధరల పతనానికి ప్రధాన కారణాలుగా నిలిచాయి.
Samayam Telugu | Updated:
Sep 28, 2018, 05:22PM IST
Gold Price: మరోసారి తగ్గిన బంగారం ధరలు
అంతర్జాతీయ పరిణామాల నేపథ్యంలో బులియన్ మార్కెట్‌లో ముచ్చటగా మూడోరోజు కూడా బంగారం ధరలు పతనమయ్యాయి. శుక్రవారం (సెప్టెంబరు 28) రూ.250 తగ్గిన పది గ్రాముల బంగారం ధర రూ.31,300కి చేరింది. దీంతో ఆరువారాల కనిష్ఠ స్థాయికి ధరలు పతనమయ్యాయి. రూపాయితో పోలిస్తే డాలరు విలువ క్షీణించడం, యూఎస్‌ ఫెడ్‌ సమావేశం, స్థానికంగా డిమాండ్ తగ్గడం బంగారం ధరల పతనానికి ప్రధాన కారణాలుగా నిలిచాయి. అంతర్జాతీయ మార్కెట్‌లోనూ బంగారం ధరలు పడిపోయాయి. బంగారం ధర 0.98శాతం తగ్గడంతో ఔన్సు 1,182.40 డాలర్లు పలికింది.
ఇదిలా ఉండగా.. వెండి ధరలు కూడా భారీగా పతనమయ్యాయి. 10 గ్రాములు వెండి ధర రూ.450 వరకు పడిపోవడంతో కిలో వెండి రూ.38,000 స్థాయికి చేరుకుంది. పారిశ్రామిక వర్గాలు, నాణేల తయారీదారుల దగ్గర నుంచి ఆశించిన స్థాయిలో డిమాండ్‌ రాకపోవడంతో వెండి ధర భారీగా తగ్గింది.గురువారం రూ.300, శుక్రవారం 450 తగ్గడంతో వెండి కొనుగోలుదారులకు భారీ ఊరట లభించినట్లయింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.